Gidan shakatawa na Eastside

Eastside City Park wani wurin shakatawa ne na birni mai fadin eka 6.75 (kadada 2.73) wanda ke gundumar Eastside a tsakiyar birnin Birmingham . An tsara shi ne ta hanyar masu zane-zane Patel Taylor tare da mai zane-zanen shimfidar wuri Allain Provost, kuma an bude wurin shakatawa ga jama'a a ranar 5 ga Disamba, 2012 kan kudi fam miliyan 11.75. A gefen Millennium Point, wurin shakatawa yana da fadin murabba'in mita 14,300 na sararin kore mai kyau, bishiyoyi 310, da kuma  fasalin ruwan magudanar ruwa da kuma filin jama'a wanda ya haɗa da maɓuɓɓugan ruwa guda 21. 

 Tarihi 
A shekara ta 2004, an fara tattaunawa da Hukumar Gine-gine da Muhalli da aka Gina (CABE), inda aka bayyana hanyoyin farko game da ci gaban wurin. 

An shigar da buƙatar Asusun Babban Lottery na watan Mayun 2007 kan fam miliyan 25, amma an ƙi amincewa da shi a watan Oktoba na wannan shekarar. Daga baya Majalisar Birnin Birmingham ta yi alƙawarin fam miliyan 5 don fara aikin. 

 Wuri 
Wurin shakatawa na Eastside City Park yana gudana daga sauran ɓangaren Park Street Gardens, arewa bayan ginin Masshouse inda kuma a gefen gabas tare da titin Curzon, bayan tashar jirgin ƙasa ta Curzon Street da Millennium Point ; wurin shakatawar ya ƙare a gaban ginin harabar jami'ar Birmingham City "Parkside".

 Ci gaba 
An tsara wurin shakatawar ne ta hannun Mai Zane-zane Patel Taylor tare da Mai Zane-zanen Tsarin Kasa na Faransa Allain Provost wanda ya sami kwamiti don aikin a shekarar 2006.  Kamfanin kwangilar Wates ya fara gina wurin shakatawar a watan Agusta na 2011. An buɗe wurin shakatawar ga jama'a a ranar 5 ga Disamba 2012  kuma an buɗe shi a hukumance a ranar 16 ga Maris 2013.

 Manazarta